turjo4nis/wikipedia-bn-dump-20250701 huggingface dataset:
আবদুল আযীয আল আমান

আবদুল আযীয আল আমান (১৯৩২ - ১৯৯৪) একজন ভারতীয় বাঙালি কথাসাহিত্যিক ও প্রকাশক। ষাটের দশকে তিনি ‘কাফেলা’ নামক একটি সাহিত্য পত্রিকা সম্পাদনা করেন যা বাংলা সাহিত্যের প্রসারে গুরুত্বপূর্ণ ভূমিকা পালন করে।

আবদুল আযীয ১৯৩২ সালের ১০ই মার্চ তৎকালীন ব্রিটিশ ভারতের অবিভক্ত চব্বিশ পরগণা অধুনা উত্তর চব্বিশ পরগণা জেলার আমডাঙা থানার সোলেমানপুর গ্রামে জন্মগ্রহণ করেন। মুর্শিদাবাদের একটি বিদ্যালয়ে শিক্ষকতার মাধ্যমে তার কর্মজীবন শুরু হয়। ছাত্র থাকাকালে তিনি চারণকবি গুমানী দেওয়ানের সান্নিধ্যে আসনে। পরবর্তীতে ১৯৬৮ সালে তিনি তাকে নিয়ে একটি জীবনীগ্রন্থ রচনা করেন। ১৯৬৯ থেকে ১৯৯৪ সাল পর্যন্ত ছয়টি গ্রন্থের একটি সংকলন রচনা করেন। এছাড়া ইসলাম সম্পর্কিত বেশ কিছু বই অনুবাদ ও রচনা করেন। তিনি বেদ, গীতা, ভাগবত, ধম্মপদের বাংলা অনুবাদেও ভূমিকা রাখেন।

গ্রন্থপঞ্জি

কাব্য গ্রন্থ বা কবিতার বই 

 আমার বাগানে লাইলি
 ফেরা
 এই কণ্ঠ অন্য স্বর
 ধবল জোছনার সম্রাট
 আকণ্ঠ একরাতে

গল্প সংকলন বা গল্পের বই 

 সোলেমানপুরের আয়েশা খাতুন
 শেখজি ও দ্বিতীয় পক্ষ
 সালমা-শাহেদ-শিরিন
 বাদামতলির মৃত্যু
 আল আমানের প্রেমের গল্প
 আল আমানের শ্রেষ্ঠগল্প

উপন্যাস 

 শাহানী একটি মেয়ের নাম
 সাকিনার সংসার
 হেমকপুরের কথকতা

ভ্রমণ কাহিনী 

 কাবার পথে (মক্কা পর্ব)
 কাবার পথে (মদিনা পর্ব)

সম্পাদিত গ্রন্থ 

 আল কুরআন
 রামমোহনের রচনাবলী
 মধুসূদন রচনাবলী
 দীনবন্ধু রচনাবলী
 দ্বিজেন্দ্র রচনাবলী
 বঙ্কিম রচনাবলী
 বিষাদসিন্ধু
 নজরুল রচনাসম্ভার
 নজরুলগীতি
 রাঙা জবা
 নজরুলের ইসলামী সংগীত
 শ্রেষ্ঠ নজরুল সংগীত
 শ্রেষ্ঠ নজরুল স্বরলিপি
 অপ্রকাশিত নজরুল
 দ্বিজেন্দ্রগীতি
 বেদ সংহিতা
 বিদ্রোহী বিচিত্রা
 নজরুল কিশোর সমগ্র
 চার খলিফার বিচিত্র জীবনকথা

রচনাবলী 

 আল আমান রচনাবলী - প্রথম খন্ড
 আল আমান রচনাবলী - দ্বিতীয় খন্ড

প্রবন্ধের বই 

 নজরুল পরিক্রমা
 ধূমকেতুর নজরুল
 রৌদ্রময় ভূখণ্ড
 অনন্তের দিকে
 পদক্ষেপ
 সাহিত্যসঙ্গ
 বিশ্বাসের ঘরবাড়ি

সিরাত (নবীর জীবনী) বা ইসলাম বিষয়ক কিশোর গ্রন্থ 

 আলোর রসুল আল আমীন
 শিশুদের নবী
 ছোটদের মহানবী
 হযরত ইব্রাহিম (আঃ)
 হযরত সালেহ (আঃ)
 হযরত হুদ (আঃ)
 আলোর আবাবিল
 হযরত ফাতিমা (রাজিঃ)
 বেহেস্তের পাখিরা
 মক্কা মদিনার পথে
 ধন্য জীবনের পুণ্য কাহিনী

তথ্যসূত্র 

১৯৩৯-এ জন্ম
ভারতীয় লেখক
বীরভূম জেলার ব্যক্তি
১৯৯৪-এ মৃত্যু
চারু বিকাশ চাকমা

চারু বিকাশ চাকমা একজন বাংলাদেশী চাকমা রাজনীতিবিদ। তিনি পার্বত্য চট্টগ্রামে পাহাড়ি জনগণের রাজনৈতিক আন্দোলনের জ্যেষ্ঠ নেতাদের একজন এবং পার্বত্য চট্টগ্রাম জনসংহতি সমিতির সহ-প্রতিষ্ঠাতা ছিলেন।

তথ্যসূত্র

চাকমা ব্যক্তি
পার্বত্য চট্টগ্রাম জনসংহতি সমিতির রাজনীতিবিদ
বাংলাদেশী বৌদ্ধ
জীবিত ব্যক্তি
পদ্মার ঢেউ রে

পদ্মার ঢেউ রে একটি ভাটিয়ালী ঢঙ্গে রচিত বিচ্ছেদধর্মী নজরুল সঙ্গীত। কবি কাজী নজরুল ইসলামের গীতি ও দ্রুত দাদরা তালে আরোপিত সুরে জনপ্রিয় গানটি শচীন দেববর্মণের কণ্ঠে প্রথম ধারণ করা হয়। ১৯৪১ সালে কলকাতা হতে তৎকালীন হিন্দুস্তান রেকর্ড কোম্পানি এই সঙ্গীত বা গানটি প্রথম প্রকাশ করে। পরবর্তীতে ১৯৫৯ সালে কবিপত্নী প্রমীলা নজরুল কর্তৃক কলকাতার  ডি এম লাইব্রেরী হতে প্রকাশিত নজরুল গীতি সংকলন 'বুলবুল' এর দ্বিতীয় খণ্ডে গানটি সংকলিত হয়। এটা পদ্মা নদী নিয়ে বাংলাদেশের জাতীয় কবি কাজী নজরুল ইসলামের অমর গীতিকাব্য। গানটি শচীন দেববর্মনের পর ফিরোজা বেগম, ফেরদৌসি রহমান ও খায়রুল আনাম শাকিলের কণ্ঠে আরো জনপ্রিয় হয়। এই গানের মুখরা পদ্মা নদী নিয়ে লেখা প্রবন্ধসমূহে 'উপমা' হিসেবে নিয়মিত উল্লিখিত হয়েছে।

পটভূমি 
১৯৪১ সালে 'নন্দিনী' শিরোনামে একটি চলচ্চিত্র মুক্তি পায়। কবি'র ছেলেবেলার বন্ধু শৈলজানন্দ মুখোপাধ্যায় নন্দিনী চলচ্চিত্রের কাহিনী, চিত্র্যনাট্য রচনা ও পরিচালনা করেন। বন্ধু শৈলজানন্দের অনুরোধে কাজী নজরুল ইসলাম এই চলচ্চিত্রের জন্য "চোখ গেল চোখ গেল" শিরোনামের গানটি রচনা ও সঙ্গীতায়োজন করেছিলেন। চলচ্চিত্রটি মুক্তি পাওয়ার পর গানটি জনপ্রিয় হয়। জনপ্রিয়তার কারণে হিন্দুস্তান রেকর্ড কোম্পানী গানটি গ্রামোফোন রেকর্ড আকারে প্রকাশের উদ্যোগ নেয়। রেকর্ডের এক পাশে চোখ গেল চোখ গেল গান ছাড়াও অপর পাশে আরেকটি গানের প্রয়োজনীয়তা ছিল। কবিকে রেকর্ডের অপর পাশের জন্য একটি গান রচনা করার অনুরোধ করা হলে তিনি পদ্মার ঢেউ রে গানটি রচনা করেন।

গীতি 
পদ্মার ঢেউ রে —
মোর শূণ্য হৃদয়–পদ্ম নিয়ে যা, যা রে।
এই পদ্মে ছিল রে যার রাঙ্গা পা
আমি হারায়েছি তারে।।

মোর পরান–বঁধু নাই, পদ্মে তাই মধু নাই (নাই রে)
বাতাস কাঁদে বাইরে, সে সুগন্ধ নাই রে
মোর রূপের সরসীতে আনন্দ–মৌমাছি নাহি ঝঙ্কারে রে।।

ও পদ্মারে —
ঢেউয়ে তোর ঢেউ ওঠায় যেমন চাঁদের আলো
মোর বঁধুয়ার রূপ তেমনি ঝিল্‌মিল করে কৃষ্ণ–কালো।
সে প্রেমের ঘাটে ঘাটে বাঁশি বাজায়
যদি দেখিস্‌ তারে, দিস্‌ এই পদ্ম তার পায়
বলিস্‌, কেন বুকে আশার দেয়ালি জ্বালিয়ে
ফেলে গেল চির–অন্ধকারে।

সঙ্গীত ধারণ, বিপণন ও সংকলন 
পদ্মার ঢেউ রে গানে সুরারোপের ক্ষেত্রে কবি দ্রুত দাদরা তাল ব্যবহার করেছেন। চোখ গেল চোখ গেল  এবং পদ্মার ঢেউ রে  গান দুইটি একই সাথে গাওয়ার জন্য শচীন দেববর্মণকে মনোনীত করে রেখেছিলেন। কলকাতার ভারতলক্ষী স্টুডিও-তে কবি ও শৈলজানন্দের উপস্থিতিতে শচীন এই গান দুটিতে কণ্ঠ দিয়েছিলেন। 'নন্দিনী' ছায়াচিত্র মুক্তির বছর- ১৯৪১ সালেই হিন্দুস্তান রেকর্ড কোম্পানী গান দুইটি গ্রামোফোন রেকর্ড(নম্বরঃ এইচ ৯৬৯) হিসেবে বাজারজাত করে। কবিপত্নী প্রমিলা নজরুলের উদ্যোগে ১৯৫৯ সাল(১৩৫২ বঙ্গাব্দ)-এ কবি'র জন্মদিনে নজরুল গীতি সংগ্রহ বুলবুল-এর দ্বিতীয় খণ্ডে গানটির কথা ও স্বরলিপি সংকলিত হয়।

জনসংস্কৃতিতে গ্রহণযোগ্যতা 
গানটি শচীন দেববর্মণের কণ্ঠে ধারণ করা অন্যতম জনপ্রিয় গান। ১৯৫০ সালের হিন্দি চলচ্চিত্র আফসার-এর সঙ্গীত পরিচালনার সময় 'পরদেসি রে' নামক গানে শচীন এই গানের সুর ব্যবহার করেছেন। গানটি অভিনেত্রী সুরাইয়ার কণ্ঠে ধারণ করা হয়েছিল। শচীন ছাড়াও ফিরোজা বেগম, ফেরদৌসী রহমান ও খায়রুল আনাম শাকিলের কণ্ঠে সবচেয়ে বেশি জনপ্রিয় হয়েছে। বাংলাভিশন  তাদের একটি সঙ্গীতানুষ্ঠানের নাম এই গানের নামে রেখেছিল। প্রাবন্ধিকরা পদ্মা নদী নিয়ে স্মৃতিচারণ বা পদ্মার সৌন্দর্য্য বর্ণনায় এই গানের প্রথম চার পঙতি উপমা বহুবার ব্যবহার করেছেন।(উদাহরণ)

তথ্যসূত্র

বহিঃসংযোগ 

 'পদ্মার ঢেউ রে' গানের স্বরলিপি 

বাংলা সঙ্গীত
কাজী নজরুল ইসলাম
নজরুল সঙ্গীত
রায়বেঁশে

রায়বেশে বা রায়বেঁশে শুধুমাত্র পুরুষদের দ্বারা পরিবেশন করা বাঙালও লোক যুদ্ধের নৃত্যের একটি ঘরানা।  এই ধারার নৃত্যটি একসময় পশ্চিমবঙ্গে খুব জনপ্রিয় ছিল। বর্তমানে এটি বেশিরভাগ বীরভূম  , পূর্ব বর্ধমান , পশ্চিম বর্ধমান ও মুর্শিদাবাদ জেলায় সঞ্চালিত হয়।গুরুসদয় দত্ত রায়বেঁশেকে পুনরায় সবার সামনে নিয়ে  আসেন। গুরুসদয় দত্তের পর  লোকায়ত শিল্পী সংসদ একে পুনরায় জীবিত করে।অনেকের মতে এর উৎপত্তি বীরভূমে বা মুর্শিদাবাদে। বর্তমানে শান্তিনিকেতন ব্রতচারি নৃত্য এর মাধ্যমে একে মানুষের কাছে পরিচিত করার চেষ্টা করছে। এটি রবীন্দ্রনাথ ঠাকুর পছন্দের  ছিল। তিনি শান্তিনিকেতনে এই নাচ শেখানোর জন্য গুরুসদয় দত্তের কাছে শিক্ষক চান।

নাচ 
ঐতিহ্যগতভাবে  এই নৃত্য রায়বাশের (দীর্ঘ বাঁশের কাঠি) আকৃতির  অ্যাক্রোব্যাটিকসের সাথে শরীরের জোরালো এবং মাতাল চলাচল জড়িত। যার নাম থেকেই এটির উদ্ভব হয়েছিল।  পারফরম্যান্সের সময় অভিনয়কারীরা  ধনুক দিয়ে তীর ছোড়ার, বর্শা নিক্ষেপ করার এবং তরোয়াল চালানোর অঙ্গভঙ্গি করে।  অভিনয়ের সময় তাদের গোড়ালির উপর একটি পিতলের নূপুর (নুপুর) পরেন। এই নৃত্যের সাথে বাজানো হয় ঢোল  এবং কাঞ্চিস ( ঝিল্লি )।  এই নাচটি ঐতিহ্যগতভাবে বাগদি বা ডোম সম্প্রদায় উপস্থাপন বা আবিষ্কার করেছিল। যারা মধ্যযুগীয় বাংলায় জমিদারদের দেহরক্ষী হিসাবে কাজ করেছিল।

তথ্যসূত্র

আরো দেখুন 

 গুরুসদয় দত্ত 
 ব্রতাচারী আন্দোলন

বাঙালি হিন্দু
বাংলার নৃত্যকলা
পশ্চিমবঙ্গের সংস্কৃতি
ভারতের নৃত্য
পশ্চিমবঙ্গের লোকনৃত্য
পীর ইয়েমেনি

পীর ইয়েমেনি চতুর্দশ শতাব্দীর একজন দরবেশ ছিলেন। তার আসল নাম ছিল শেখ মালেক।

পীর ইয়েমেনি ইয়েমেন থেকে দিল্লি হয়ে বাংলায় আসেন। নিজামুদ্দিন আউলিয়ার খানকাহতে তার সাথে শাহজালালের সাক্ষাৎ হয়। তিনি তার সাথে সিলেট বিজয়ে অংশগ্রহণ করেছিলেন।

সিলেট বিজয়ের পর শাহজালাল পীর ইয়েমেনিকে ইসলাম প্রচারের জন্য ঢাকায় পাঠান। তিনি ও তার মুরিদ শাহ বলখী ঢাকায় একটি খানকাহ স্থাপন করেন। এটি ছিল বর্তমান বাংলাদেশ সরকারের সচিবালয় ভবনের নিকটে।

পীর ইয়েমেনির মৃত্যুর সঠিক তারিখ জানা যায় না। ঢাকার ওসমানী উদ্যানের উত্তরপূর্ব পাশে অবস্থিত তার সমাধিসৌধের নিকটে একটি মসজিদ বিদ্যমান। ঢাকার গুলিস্তানে অবস্থিত "পীর ইয়েমেনি মার্কেট" এর নামকরণ তার নামানুসারে করা হয়েছে।

তথ্যসূত্র

ইসলামি ব্যক্তিত্ব
বাংলাদেশে ইসলাম
ঢাকা জেলার ব্যক্তি
ইয়েমেনি ব্যক্তি
বাংলাদেশী সুফি সাধক
ঢাকার ব্যক্তি
১৫০৯-এ মৃত্যু
বাংলাদেশ তাঁত শিক্ষা ও প্রশিক্ষণ ইনস্টিটিউট

বাংলাদেশ তাঁত শিক্ষা ও প্রশিক্ষণ ইনস্টিটিউট বাংলাদেশের নরসিংদী জেলায় অবস্থিত একটি সরকারি টেক্সটাইল ইঞ্জিনিয়ারিং প্রতিষ্ঠান। এটি বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল  ইঞ্জিনিয়ারিং ডিগ্রী এবং  বাংলাদেশ কারিগরি শিক্ষা বোর্ড এর অধীনে ডিপ্লোমা ইন টেক্সটাইল  ইঞ্জিনিয়ারিং ডিগ্রী  প্রদান করে থাকে। এছাড়া প্রতিষ্ঠান টি তাতীদের বিভিন্ন বিষয়ে প্রশিক্ষণ দিয়ে থাকে। এখানে ফেশন ডিজাইন ইনস্টিটিউট রয়েছে।

ইতিহাস
১৯৮০ সালে হস্তচালিত তাত শিল্প ও সরঞ্জমাদি উন্নয়ন কেন্দ্র নামে চালু হয়। প্রতিষ্ঠান টি ২০০৯ বর্তমান নাম ধারণ করে। ২০০৯ সালে বাংলাদেশ কারিগরি শিক্ষা বোর্ডের অধীনে এইচএসসি (ভোক) কোর্স চালু হয়, ২০১০ সালে বাংলাদেশ কারিগরি শিক্ষা বোর্ডের কারিকুলাম অনুযায়ী ডিপ্লোমা ইন টেক্সটাইল  ইঞ্জিনিয়ারিং কোর্স  চালু হয় এবং পরবর্তীতে বাংলাদেশ টেক্সটাইল বিশ্ববিদ্যালয় এর অধীনে বিএসসি ইন টেক্সটাইল  ইঞ্জিনিয়ারিং কোর্স চালু করে।।

অবস্থান
নরসিংদী জেলা হতে ৫ কিলোমিটার দূরে সাহেপ্রতাপ নামক স্থানে অবস্থিত।

অবকাঠামো
প্রায় ১৮ বিঘা জমির উপর প্রতিষ্ঠান টি অবস্থিত যেখানে রয়েছে
প্রশাসনিক ভবন, তিনটি আবাসিক ভবন, দুইটি পুরুষ ও একটি নারীদের জন্য আলাদা হোস্টেল, একাডেমিক ভবন রয়েছে

প্রশিক্ষণের কোর্স সমুহ 

 বয়ন ও বাজারজাতকরণ
 সুতা রং করণ 
 জ্যাকার্ড ডিজাইন
 ব্যয় নিরম্নপন ও বাজারজাতকরণ
 সেমি অটোমেটিক তাতে বয়ন
 ট্রাই এন্ড ডাই
 স্কীন প্রিন্টিং
 ব্লক এন্ড বাটিক প্রিন্টিং

অনুষদ ও বিভাগ

ডিপ্লোমা পর্যায়

 ওয়েট প্রসেসিং (আসন সংখ্যা ৫০)   
ফেব্রিক মেনুফ্রেকচারিং (আসন সংখ্যা ৫০) 
ইয়ান মেনুফ্রেকচার ( আসন সংখ্যা ৫০)  
ফেশন ডিজাইন (আসন সংখ্যা ৫০)

বিএসসি ইন টেক্সটাইল  ইঞ্জিনিয়ারিং পর্যায়

 ওয়েট প্রোসেসিং টেকনোলজি               (আসন সংখ্যা ৪০)
 এপারেল ম্যানুফ্যাকচারিং টেকনোলজি  (আসন সংখ্যা ৪০)

আরও দেখুন
পাবনা টেক্সটাইল ইঞ্জিনিয়ারিং কলেজ

নাটোর টেক্সটাইল ইনস্টিটিউট

তথ্যসূত্র 

বাংলাদেশের কুটির শিল্প
ভিন্দ লোকসভা কেন্দ্র

ভিন্দ লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই নির্বাচনী অঞ্চলটি সম্পূর্ণ ভিন্দ এবং দাতিয়া জেলা নিয়ে গঠিত।

বিধানসভা বিভাগসমূহ 
বর্তমানে, সীমানা নির্ধারণের পরে, এই আসনটিতে নিম্নলিখিত আটটি বিধানসভা (আইনসভা) বিভাগ রয়েছে:

সংসদ সদস্য

নির্বাচনের ফলাফল

সাধারণ নির্বাচন, ২০১৯  
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির সন্ধ্যা রায়। তিনি এই নির্বাচনে মোট ৫,২৭,৬৯৪ টি বা ৫৪.৯৩ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ৩,২৭,৮০৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়।

সাধারণ নির্বাচন, ২০১৪ 
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভগীরথ প্রাসাদ। তিনি এই নির্বাচনে মোট ৪০৪,৪৭৪ টি বা ৫৫.৪৬ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২৪৪,৫১৩  টি বা  ৩৩.৫২ শতাংশ ভোট পায় এবং বহুজন সমাজ পার্টি ৩৩,৮০৩ টি বা ৪.৬৩ শতাংশ ভোট পায়।

সাধারণ নির্বাচন, ২০০৯ 
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির অশোক আরগাল। তিনি এই নির্বাচনে মোট ২,২৭,৩৬৫ টি বা ৪৩.৪১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ২,০৮,৪৭৯ টি বা ৫৪.৯৩ শতাংশ ভোট পায় এবং বহুজন সমাজ পার্টি ৬০,৮০৩ টি বা ১১.৬১ শতাংশ ভোট পায়।

সাধারণ নির্বাচন, ২০০৪ 
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রামলক্ষণ সিং। তিনি এই নির্বাচনে ২৩৪৭১২ টি বা ৩৮.৭১ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জাতীয় কংগ্রেস, জাতীয় সামন্ত দল এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস  ২২৭৭৬৬ টি বা ৩৭.৫৬ শতাংশ ভোট পায় এবং বহুজন সমাজ পার্টি ৪৩৮২২ টি বা ৭.২৩ শতাংশ ভোট পায়।

আরো দেখুন 

 ভিন্ড জেলা 
 লোকসভা কেন্দ্রের তালিকা

তথ্যসূত্র 
 ভারতের নির্বাচন কমিশন https://web.archive.org/web/20081218010942/http://www.eci.gov.in/ স্ট্যাটিস্টিকাল রিপোর্ট / নির্বাচন স্ট্যাটিস্টিক্স.এএসপি

মধ্যপ্রদেশের লোকসভা কেন্দ্র
ভিন্দ জেলা
দাতিয়া জেলা
গোয়ালিয়র লোকসভা কেন্দ্র

গোয়ালিয়র লোকসভা কেন্দ্রটি ভারতের মধ্য প্রদেশ রাজ্যর ২৯ টি লোকসভা কেন্দ্রের একটি।এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই নির্বাচনী অঞ্চলটি গোয়ালিয়ার জেলা এবং শিবপুরি জেলার কিছু অংশ নিয়ে গঠিত।

সংসদ সদস্য 

 * উপ নির্বাচনের মাধ্যমে

নির্বাচনের ফলাফল

সাধারণ নির্বাচন, ২০১৯  
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির বেক নারায়ণ শেজওয়ালকর। তিনি এই নির্বাচনে মোট ৬,২৭,২৫০ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। ২০১৯ সালের সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ৪,৮০,৪০৮ টি ভোট পায় এবং বহুজন সমাজ পার্টি ৬৬,৬১৩ টি বা ৬.৯৩ শতাংশ ভোট পায়।

সাধারণ নির্বাচন, ২০১৪ 
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির নরেন্দ্র সিং তোমার। তিনি এই নির্বাচনে মোট ৪,৪২,৭৯৬ টি বা ৪৪.৬৮ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৪,১৩,০৯৭ টি বা ৪১.৬৮ শতাংশ ভোট পায় এবং বহুজন সমাজ পার্টি ৬৮,১৯৬ টি বা ৬.৮৮ শতাংশ ভোট পায়।

সাধারণ নির্বাচন, ২০০৯ 
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির যশোধর রাজে সিন্ধিয়া। তিনি এই নির্বাচনে মোট ২,৫২,৩১৪ টি বা	৪৩.১৯ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ২,২৫,৭২৩ টি বা ৩৮.৬৪ শতাংশ ভোট পায় এবং বহুজন সমাজ পার্টি ৭৬,৪৮১ টি বা ১৩.০৯ শতাংশ ভোট পায়।

সাধারণ নির্বাচন, ২০০৪ 
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেস-এর রামসেবক সিং। তিনি এই নির্বাচনে ২৪৬৪৬৭ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং জাতীয় সামন্ত দল। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস  ২১০,০৬৩ টি ভোট পায় এবং জাতীয় সামন্ত দল ৪০৬৩৯ টি ভোট পায়।

তথ্যসূত্র 

 ভারতের নির্বাচন কমিশন - https://web.archive.org/web/20081218010942/http://www.eci.gov.in/StatisticalReports/ElectionStatistics.asp

আরো দেখুন 

 গোয়ালিয়র জেলা 
 লোকসভা কেন্দ্রের তালিকা

মধ্যপ্রদেশের লোকসভা কেন্দ্র
গোয়ালিয়র জেলা
পোয়ামক্কা

পোয়ামক্কা () আসামের কামরূপ জেলার হাজোর গরুড়াচল পাহাড়ে অবস্থিত ইসলাম ধর্মাবলম্বীদের পবিত্র স্থান । সুফি সাধক শ্বেখ জালালুদ্দিন ওরফে গিয়াসুদ্দিন আউলিয়াই কয়েকজন আউলিয়ার সহিত ইসলাম ধর্মের বাণী প্রচার করেছিলেন । তাঁর মৃত্যুর পর সেখানেই মাজার প্রতিষ্ঠা করা হয় । এখানে প্রাপ্ত একটি ফার্সি লিপির মতে মোগল সম্রাট শ্বাহজাহানের রাজত্বকালে ১৬৫৭ সালে  লুৎফুল্লা শ্বিরাজী পোয়ামক্কা মসজিদ নির্মাণ করেছিলেন 
।

নামাকরণ
কথিত আছে যে মক্কা থেকে এক পোয়া মাটি এনে মসজিদটি নির্মাণ করা হয়েছিল তাই পোয়ামক্কা নামকরণ হয়েছে । কথিত আছে যে এই মসজিদ দর্শন করিলে পবিত্র মক্কা দর্শনের এক চতুরাংশ পুণ্য অর্জন হয় । এটি হাজোর পঞ্চতীর্থের অন্যতম ও উত্তর-পূর্ব ভারতের সর্বোচ্চ পবিত্র ইসলামিক  উপাসনাস্থল ।

ইতিহাস
১১৯৩ সালে ইরানের তাবৃজ নামক স্থানে সুলতান গিয়াসুদ্দিন  ওরফে  শ্বেখ জালালুদ্দিন জন্মগ্রহণ করেন । তিনি তাব্রিজের বাদশাহ ছিলেন । পরবর্তী সময়ে তিনি সুফীবাদের প্রতি আকৃষ্ট হয়ে নিজ পুত্রকে সিংহাসনে বসিয়ে বাগদাদে গমণ করেন ।তারপর তিনি পীর শ্বেখ সাহাবুদ্দিন সহরওয়াৰ্দীর আউলিয়া হিসেবে থাকেন । এরপর তিনি সায়দ তাবৃজি ও আজমিরে গিয়ে খাজা ময়নুদ্দিন সিদ্দির সঙ্গে যোগদান করেন । পরবর্তী সময়ে তিনি কয়েজকন আউলীয়াকে একত্রে করে ইসলাম ধর্ম প্রবর্তনের জন্য আসামে আসেন । ১৩৮৮ সালে গিয়াসুদ্দিনের মৃত্যুর পর গরুড়াচল পাহাড়ে ইসলাম ধর্ম প্রচার পূর্ব হইতে অধিক বৃদ্ধি পায় । দরগাহ দেখাশুনা করার জন্য পাইক ও ফকিরদের এখানে স্থাপন করা হয় । ফকিরদের এই অঞ্চলটি বর্তমানে ফকিরটোলা নামে পরিচিত । এক ফার্সী লিপি অনুসারে শ্বাহজাহানের রাজত্বকালে ১৬৫৭ সালে লুৎফুল্লা শ্বিরাজী পোয়ামক্কা মসজিদ নির্মাণ করেন । ১৬৮২ সালে আহোম স্বর্গদেউ মোঘল থেকে গুয়াহাটি অধিকার করে তিনি এই মসজিদের দেখাশুনা করেছিলেন । হাজোর পোয়ামক্ক অসমের সর্বপ্রথম মসজিদ ।

পর্যটন
হাজোর পোয়ামক্কা অসমের একটি উল্লেখযোগ্য পর্যটনস্থল  । ইসলাম ধর্মাবলম্বী ব্যক্তির জন্য এই স্থান অত্যন্ত পবিত্র যদিও অন্যান্য ধর্মাবলম্বী ব্যক্তিরা এই স্থান পবিত্র রূপেই জ্ঞান করেন ।

তথ্যসূত্র

আসামের মসজিদ
আসামের দর্শনীয় স্থান
গুনা লোকসভা কেন্দ্র

গুনা লোকসভা কেন্দ্রের ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই নির্বাচন অঞ্চলটি সম্পূর্ণ অশোক নগর জেলা এবং শিবপুরি ও গুনা জেলার কিছু অংশ নিয়ে গঠিত।

সংসদ সদস্য

নির্বাচনের ফলাফল

সাধারণ নির্বাচন, ২০১৯  
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির কৃষ্ণ পাল সিং যাদব । তিনি এই নির্বাচনে মোট ৬,১৪,০৪৯ টি বা ৫২.১১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ৪,৮৮,৫০০ টি বা ৪১.৪৫ শতাংশ ভোট পায় এবং বহুজন সমাজ পার্টি ৩৭,৫৩০ টি বা ৩.১৮ শতাংশ ভোট পায়।

সাধারণ নির্বাচন, ২০১৪ 
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে মোট ৫,১৭,০৩৬ টি বা	৫২.৯৪ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জনতা পার্টি। এই সাধারণ নির্বাচনে কেন্দ্রটি থেকে ভারতীয় জনতা পার্টি ৩,৯৬,২৪৪	টি বা ৪০.৫৭ শতাংশ ভোট পায় এবং বহুজন সমাজ পার্টি ২৭,৪১২	টি বা ২.৮১ শতাংশ ভোট পায়।

সাধারণ নির্বাচন, ২০০৯ 
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে মোট ৪১৩২৯৭ টি বা  ৬৩.৬০ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জনতা পার্টি এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জনতা পার্টি ১৬৩৫৬০ টি বা ২৫.১৭ শতাংশ ভোট পায় এবং বহুজন সমাজ পার্টি ২৯১৬৪ টি বা ৪.৪৯ শতাংশ ভোট পায়।

সাধারণ নির্বাচন, ২০০৪ 
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জাতীয় কংগ্রেসর জ্যোতিরাদিত্য সিন্ধিয়া। তিনি এই নির্বাচনে ৩,৩০,৯৫৪ টি বা ৪৯.৯৬ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জনতা পার্টি এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জনতা পার্টি  ২,৫০,৫৯৪ টি বা	৩৭.০৪ শতাংশ ভোট পায় এবং বহুজন সমাজ পার্টি ২৬,৩৮০ টি বা ৩.৯৫ শতাংশ ভোট পায়।

আরো দেখুন 

 গুনা জেলা 
 লোকসভা কেন্দ্রের তালিকা

তথ্যসূত্র 

মধ্যপ্রদেশের লোকসভা কেন্দ্র
গুনা জেলা
অশোকনগর জেলা
শিবপুরী জেলা
সাগর লোকসভা কেন্দ্র

সাগর লোকসভা কেন্দ্রটি ভারতের মধ্য প্রদেশ রাজ্যের ২৯ টি লোকসভা কেন্দ্রের একটি। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এটি সাগর এবং বিদিশা জেলার কিছু অংশ নিয়ে গঠিত।

সংসদ সদস্য

নির্বাচনের ফলাফল

সাধারণ নির্বাচন, ২০১৯  
২০১৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রাজবাহাদুর সিংহ । তিনি এই নির্বাচনে মোট ৬,৪৬,২৩১ টি বা ৬২.৩১ শতাংশ ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ৩,৪০,৬৮৯ টি বা	৩২.৮৫ শতাংশ ভোট পায় এবং বহুজন সমাজ পার্টি ২০,৩৬৩ টি বা	১.৯৬ শতাংশ ভোট পায়।

সাধারণ নির্বাচন, ২০১৪ 
২০১৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির লক্ষ্মী নারায়ণ যাদব। তিনি এই নির্বাচনে মোট ৪,৮২,৫৮০ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে বহুজন সমাজ পার্টি এবং ভারতীয় জাতীয় কংগ্রেস। এই সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ৩,৬১,৮৪৩ টি ভোট পায় এবং বহুজন সমাজ পার্টি ১৯,৯১৭ টি ভোট পায়।

সাধারণ নির্বাচন, ২০০৯ 
২০০৯ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির ভূপেন্দ্র সিং। তিনি এই নির্বাচনে মোট ৩২৩৯৫৪ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং সমাজবাদী পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস ১৯২৭৮৬ টি ভোট পায় এবং সমাজবাদী পার্টি ১২৭১৬ টি ভোট পায়।

সাধারণ নির্বাচন, ২০০৪ 
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির বীরেন্দ্র কুমার। তিনি এই নির্বাচনে ২৯০৯৭৪ টি ভোট পেয়েছিলেন। এই কেন্দ্র থেকে দ্বিতীয় ও তৃতীয় স্থান লাভ করে যথাক্রমে ভারতীয় জাতীয় কংগ্রেস এবং বহুজন সমাজ পার্টি। সাধারণ নির্বাচনে কেন্দ্রটি থেকে  ভারতীয় জাতীয় কংগ্রেস  ১৪২৯৮৩ টি ভোট পায় এবং বহুজন সমাজ পার্টি ১৭১৫০ টি ভোট পায়।

তথ্যসূত্র

মধ্যপ্রদেশের লোকসভা কেন্দ্র
সাগর জেলা
খান জয়নুল

খান জয়নুল (৪ জুলাই ১৯৩৬ - ১৫ জানুয়ারি ১৯৭৬) একজন বাংলাদেশি চলচ্চিত্র অভিনেতা ছিলেন। তিনি কৌতুক চরিত্রে অভিনয়ের জন্য পরিচিত ছিলেন। তিনি অনেক চলচ্চিত্রে অভিনয় করেছেন।

জীবনী
জয়নুল ১৯৩৬ সালের ৪ জুলাই বিক্রমপুর (বর্তমানে মুন্সীগঞ্জ) জেলার লৌহজং এর রানাদিয়ায় জন্মগ্রহণ করেন। ১৩ নং ফেকু ওস্তাগার লেন চলচ্চিত্রের মাধ্যমে চলচ্চিত্রাঙ্গনে অভিষেক ঘটে খান জয়নুলের। তিনি চলচ্চিত্রটির কাহিনি ও সংলাপ রচয়িতাও ছিলেন। তিনি নাচের পুতুল, ছন্দ হারিয়ে গেল ও অবুঝ মন এর মত চলচ্চিত্রে অভিনয় করেছিলেন।

খান জয়নুল ১৯৭৬ সালের ১৫ জানুয়ারি মৃত্যুবরণ করেন।

নির্বাচিত চলচ্চিত্র তালিকা
 ১৩ নং ফেকু ওস্তাগার লেন
 অবুঝ মন
 ছন্দ হারিয়ে গেল
আলোর মিছিল
 সুতরাং
 ডাক পিয়ন
 কাঁচকাটা হিরে
 দর্পচূর্ণ
 সপ্তডিঙা
 মিশর কুমারী
 অন্তরঙ্গ
 মাটির মায়া
 অশান্ত ঢেউ
 দিনের পর দিন
 স্মৃতি তুমি বেদনা
 ময়নামতি
 সাইফুল মুলক বদিউজ্জামান
 গোপাল ভাঁড়
 মধু মিলন
 দিওয়ানা

তথ্যসূত্র

বহিঃসংযোগ

১৯৭৬-এ মৃত্যু
বাংলাদেশী চলচ্চিত্র অভিনেতা
অপারেশন ক্লিন হার্ট

অপারেশন ক্লিন হার্ট অপরাধ বিরোধী একটি যৌথ অপারেশনের নাম। এটি বাংলাদেশ সেনাবাহিনীর, বাংলাদেশ নৌবাহিনী, বাংলাদেশ রাইফেলস, বাংলাদেশ পুলিশ এবং বাংলাদেশ আনসার সদস্যদের যৌথ উদ্যোগে পরিচালিত হয়েছিলো।  বাংলাদেশ জাতীয়তাবাদী দলের প্রধান ও তৎকালিন প্রধানমন্ত্রী খালেদা জিয়ার নেতৃত্বে এ কার্যক্রম চালানো হয় ।

অপারেশন 
অপারেশনটি ১৬ অক্টোবর ২০০২ থেকে ৯ জানুয়ারি ২০০৩ পর্যন্ত অনুষ্ঠিত হয়েছিল।  অপারেশনে ৫০ হাজারেরও বেশি নিরাপত্তা বাহিনী অংশগ্রহণ করেছেন।  অপারেশন চলাকালে যৌথ বাহিনী ১১ হাজার ২৪৫ সন্দেহভাজনকে গ্রেফতার করেছে।  শত শত আহত হয়েছে এবং ৫০ জনেরও বেশি হেফাজতে মারা গেছেন বিবিসি বাংলা সংবাদ প্রকাশ করে। ৯ জানুয়ারী ২০০৩ তারিখে বাংলাদেশ জাতীয়তাবাদী দল একটি ক্ষতিপূরণমূলক আইন পাস করে যা অপারেশনে অংশগ্রহণকারী নিরাপত্তা ব্যক্তিদের আইনি সুরক্ষা প্রদান করে।  ২০১৫ সালের নভেম্বরে বাংলাদেশ হাইকোর্ট এ্যাডমিনিটি অ্যাটর্নি অবৈধ ঘোষণা করে এটি বাতিল করে দেয়।

তথ্যসূত্র 

২১শ শতাব্দীতে ঢাকা
বাংলাদেশের ইতিহাস (১৯৭১-বর্তমান)
বাংলাদেশের সামরিক ইতিহাস